དགུང་ལོ་དོན་བཞི་བཞེས་པ་ས་བྱི་ལོར་བསྟན་དང་འགྲོ་བའི་བདེ་སྐྱིད་ཐུགས་ལ་ཉར་ཏེ།རང་དགོན་སྨན་རི་བཤད་སྒྲུབ་སྨིན་གྲོལ་གླིང་གི་ཤར་ཕྱོགས་མངོན་པར་དགའ་བའི་མདུན་རིའི་སྟེང་དུ་བཀྲ་ཤིས་སྒོ་མང་གི་མཆོད་རྟེན་ཆེན་མོའི་རྨང་གཞི་ལེགས་པར་བཏིངས་པ་སྟེ།མདོ་ལས།སངས་རྒྱས་འགྲོ་བའི་དོན་ལ་སྐུ་མི་འཕང་།།ཞེས་གསུངས་པ་ལྟར།སྐུ་ངལ་དང་ཐུགས་ཚེགས་ལ་མ་འཛེམ་པར་འཛམ་གླིང་ཞི་བདེ་དང་།རང་བྱུང་གནོད་འགོགདམངས་ལ་བདེ་སྐྱིད་བཅས་ཀྱི་ཆེད་དུ་ལྕགས་སྟག་ལོར་མཆོད་རྟེན་ཆེན་མོ་ཕྱི་ཡི་རྣམ་པ་བཟོ་བཀོད་ཁྱད་དུ་མཚར་པ་ལྷ་མི་དད་པའི་བསོད་ནམས་ཀྱི་དཔལ་དུ་བརྗིད་ཆགས་བྱིན་ལྡན་དུ་མངོན་པར་བཞེངས་གྲུབ་པ་ཡིན་ནོ།།